text: Lors fu li rois Meniadus 
   Si liés, qu'estre ne povoit plus. 
   Cléomadès en mercia 
   À point. Lors sont alés droit là 
   Où Marine ert. Que vous diroie? 
   Fiancie l'a à grant joie 
   Pour à lendemain espouser. 
   De ce vous lairai or ester. 
   Tost fu cele nouvele alée 
   Par la cité. Forment agrée. 
   Tous ceaus qui parler en ooient 
   Ce mariage moult looient, 
   Et moult fu à chascun plaisans ; 
   Car moult ert biaus et avenans 
   Meniadus, et afaitiez. 
  